2024. február 16-án, pénteken

este 8 órakor a Díszteremben

CSEH ANDRÁS

építészmérnök, CAN Architects

TÉR + TANULÁS

címmel tart előadást.

Az előadó doktori kutatását **tér és tanulás** összefüggéseiből végezte. Ennek folytatásaként már csapatban folytatta **iskolaépítészet**i kutatását CAN Architects keretein belül. Tervezési módszertana sokszor a **közösségi tervezés**, ahol a leendő használókkal együtt fejtik meg jövőbeli otthonukat, iskolájukat, munkahelyüket. Jelenleg a **kültéri tanulás** lehetőségeinek felismerésén, kültéri tantermeken és pedagógiai módszertanokon dolgoznak a Bazalt Iskola-projekt keretein belül, amely a Balaton-Felvidékről indult 3 iskolával. Mára ott is 9, országosan további 15 intézmény diákjaival és tanáraival működnek együtt. Az előadó több évig a Hello Wood nevű kreatív építészeti, dizájnvállalkozás munkatársa volt.

A legtanulságosabb iskolapéldákat és a legizgalmasabb történetekről lesz szó az előadásban- természetesen régi és új pannonhalmi munkákat (pl. Szent Jakab Ház) is érintve.

**Minden érdeklődőt szeretettel hívunk és várunk!**